Arch Enemy

Arch Enemy – Švedijos Melodic Death Metal grupė, kuria įkūrė Michael Amott ir Johan Liiva 1995 m.

Istorija

1993–2001 
Grupę įkūrė gitaristas Michael Ammott, 1993 metais išėjęs iš grupės Carcass ir surinkęs atlikėjus Arch Enemy grupei. Pirmasis albumas „Black Earth“ pasirodė tik 1996 metais. Grupei išpopuliarėti padėjo ir tai, kad Michael Ammott buvo žinomas gitaristas, prieš tai grojęs grupėse Carcass, Carnage, ir Spiritual Beggars. Nors grupę sudarė gitaristas Michael, brolis Christopher, vokalistas Johan Liiva ir laikinai priimtas būgnininkas Daniel Erlandsson, tačiau visos dainos pirmame albume buvo parašytos Michael. Grupė labiausiai išpopuliarėjo Švedijoje ir Japonijoje.
1998 metais grupė išleido antrąjį savo albumą, pavadinimu „Stigmata“, taip pat prie grupės prisidėjo bosistas Martin Bengtsson. Būgininką pakeitė kitas būgininkas Peter Wildoer, tačiau po metų grupė susigrąžino būgnininką Daniel Erlandsson, kuris grupėje groja iki šiol. Bosistą Martin pakeitė naujas bosistas Sharlee D’Angelo. Tais pačiais 1999 metais išeina ir trečiasis Arch Enemy albumas, pavadinimu „Burning Bridges“.
2000 metais Michael išmetė vokalistą John Liiva, argumentuodamas tokį savo žingsnį planais priimti į grupę vokalsitę moterį. Po atrankos Michael išsirinko Angela Gossow naująja grupės vokaliste. Pirmasis albumas su Angela buvo „Wages of Sin“. 2002 metais pasirodė pirmasis Arch Enemy grupės EP „ Burning Angel“.

2003–2010 
2003 metais pasirodė naujas ir iki šiol vienas sėkmingiausių Arch Enemy albumas, pavadinimu „Anthems of Rebellion“, kitais metais pasirodė ir antrasis grupės EP „Dead Eyes See No Future“. 2005 metais po albumo „Doomsday Machine“, Christopher Ammott laikinai išėjo iš grupės dėl asmeninių problemų. Jį pakeitė laikinai priimtas gitaristas Gus G, kurį vos po kelių mėnesių pakeitė gitaristu Fredrik Åkesson. Christopher grįžo tik po dvejų metų. 2007 metais pasirodė trečiasis EP „Revolution Begins“ ir septintasis albumas „Rise of the Tyrant“, tais pačiais metais grupė sudalyvavo dideliame sunkiosios muzikos festivalyje „Bloodstock Open Air“ ir prisidėjo prie turo „Black Crusade“, kartu su grupėmis Machine Head, Trivium, DragonForce ir Shadows Fall.
2009 metais pasirodė iki šiol paskutinis Arch Enemy albumas „The Root of All Evil“, kuriame Angela perdainuoja kai kurias populiariausias dainas iš pirmųjų trijų albumų, kuriuose vokalą atliko John Liiva.

Nariai

Dabartiniai 
 Alissa White-Gluz - Vokalistė, (2014 - dabar.)
 Michael Amott – Gitaristas, Pritariamasis vokalas. (1995 - dabar.).
 Jeff Loomis – Gitaristas (2014 - dabar.)
 Daniel Erlandsson – Būgnininkas (1995 - 1997, 1998 - dabar).
 Sharlee D’Angelo − Bosistas nuo (1998 - dabar.)

Buvę 
 Angela Gossow – vokalistė nuo 2000 m. iki 2014.
 Christopher Amott – gitaristas ir pritariamasis vokalas (1995–2005, 2007–2012).

 Johan Liiva – vokalas ir bosinė gitara „Stigmata“, „Burning Bridges“ albumuose. Buvo grupėje 1995–2000 m.
Martin Bengtsson − bosistas (1997−1998).
Peter Wildoer − būgnininkas 1997 metais.
Fredrik Åkesson − gitaristas (2005−2007).

Diskografija 
Albumai:
 1996: Black Earth
 1998: Stigmata
 1999: Burning Bridges
 2001: Wages of Sin
 2003: Anthems of Rebellion
 2005: Doomsday Machine
 2007: Rise of the Tyrant
 2009: The Root of All Evil
 2011: Khaos Legion
 2014: War Eternal
2017: Will To Power
EP:
 2002: Burning Angel
 2004: Dead Eyes See No Future
 2007: Revolution Begins

Gyvų pasirodymų albumai:
 2000: Burning Japan Live 1999

Gyvų pasirodymų klipai:
 2006: Live Apocalypse
 2008: Tyrants of the Rising Sun

Muzikiniai klipai:
 Bury Me an Angel (1996)
 The Immortal (1999)
 Ravenous (2001)
 We Will Rise (2003)
 Nemesis (2005)
 My Apocalypse (2005)
 I Will Live Again (2007)
 Revolution Begins (2007)
 The Beast Of Man (2009)
War Eternal (2014)
The World Is Yours (2017)
Deceiver, Deceiver (2021)
Sunset over The empire (2022)

Švedijos metalo atlikėjai
Death metalo atlikėjai